Magyar felirat: Brigi (brigichan@hotmail.com)
~ Weiyoung hercegnő ~
~ 2. rész ~
Úrnőm...
[Liang uralkodói családjából senki sem maradt életben.]
A birodalom ügyeivel végeztünk.
Ideje a háztartás dolgaival foglalkoznunk.
Hé...
Szegény kisasszony... akárcsak én.
[Baishui falu]
Vizet...
Vizet...!
Tessék, igyál csak!
Hol vagyok?
Az otthonomban.
Köszönöm, hogy megmentetted az életemet.
Drága megmentőm, a nevedet még nem is tudom.
Ne szólíts így!
A nevem Li Weiyoung.
Na és a tiéd?
Xin'er vagyok.
Miért feküdtél az út mellett teljesen egyedül?
Hol van az otthonod?
A családod már biztosan aggódik érted.
Xin'er...?
Nekem nincs már otthonom...
Weiyoung!
- Nénikém...! - Li Weiyoung!
Megmondtam neked, hogy hozz vizet, hogy rendbe tehesd az udvart!
Mit keresel hát itt?
Lustálkodsz? Csak nem...?
Ez meg ki?
Elájult az út mentén, ezért hazahoztam őt.
Milyen kedves tőled!
Rajtam élősködsz, erre hoztál még egy ápolásra szoruló embert is a házba?
Talán te fogod etetni őt?
Nénikém, kérlek!
Megsajnáltam szegényt!
Könyörgök, nénikém!
- Kérlek, hadd maradjon! - Sajnálod őt?
Engem nem sajnálsz?
Te hoztad őt ide! Te fogod akkor ellátni őt?
Akkor kérem érte a pénzt!
Nem kell majd fizetned az ő étkezéséért!
Nem kell majd fizetnem az étkezéséért?
Lássam hát! Ide a pénzzel!
Add ide!
Add csak ide!
El a kezekkel!
Jóságos ég...! Milyen finoman megmunkált jáde függő!
Nénikém, neked adom.
Eddig minden finom étel neked jutott, én meg csak nélkülöztem!
Miért rejtettél el előlem egy ilyen finom holmit?
Ez az egyetlen emlékem az édesanyámtól.
Az anyád egy ilyen szép függőt hagyott rád?
Biztos van még több is!
- Ide velük! - Nincs semmi több!
- Nincs több! - Nincs?
Hadd halljam!
- Nincs több ékszerem! - Semmi?
- Mid van még? - Elég!
Hogy mersz hazudni nekem? Azonnal állj meg!
Állj meg, de rögtön!
Nincs semmi más!
- Kikapsz! Azonnal állj meg! - Be bánts, nénikém!
- Állj meg, de tüstént! Hová bújhatnál? - Nénikém, ne!
- Nincs semmid? Mondd még egyszer! - Ne bánts!
Nénikém!
Nem esett bajod?
- Én... - Nénikém!
Hogy merészeli?
Ha nem hagyja abba, megnézheti magát!
Mit mondtál?
Kinek képzeled te magad?
Valami gazdag ember lányának? Vagy talán hercegnőnek?
Még mit nem!
És te! Azt hiszed, nem merlek megütni,
csak mert a miniszterelnök lánya vagy?
Gyerünk! Tedd csak próbára a türelmemet!
Lássuk, meg merlek-e ütni!
Móresre akarsz tanítani?
Lássuk, ki az erősebb!
Agyonütlek mindkettőtöket!
Ma egy falat ennivalót sem kaptok!
Zsiványok!
Jól vagy?
Hálásan köszönöm.
Megsérültél, mégis vállaltad a verést helyettem.
Megmentetted az életemet.
Mindenképpen meg foglak védeni.
Éhes vagy?
Hozok neked valamit enni!
Xin'er, gyere!
Nézd!
Ezeket ma reggel dugtam el.
Tessék, edd csak meg!
Ma még nem ettél semmit?
Egyél!
Felezzük meg!
Osztozunk jóban és rosszban.
Megeheted.
Fogadd el!
A sérült karommal nem tudom sokáig tartani.
Jól van, akkor megosztozunk rajta.
Mostantól történjék akár jó, akár rossz, együtt fogjuk átvészelni.
Weiyoung, hiszen mi tulajdonképpen idegenek vagyunk egymás számára.
Miért bánsz velem ilyen kedvesen?
Mert olyan vagy, akárcsak én.
Egyedül vagyunk ezen a világon.
Én elvesztettem a családomat. Nincs senkim, akire támaszkodhatnék.
De te nem olyan vagy, mint én.
A te apád a miniszterelnök.
Igazad van. Tényleg a miniszterelnök lánya vagyok.
Ő a jelenlegi miniszterelnök, Li Xiaoran.
Az anyám azonban egy alacsony sorból származó, lábmosó cseléd, aki Li asszonyt szolgálta.
Az apám előkelő ember.
Miért foglalkozna hát egy olyan lánnyal, mint amilyen én vagyok?
Emellett a második hónapban születtem.
Li asszony hivatott egy arcjóst, aki megállapította, hogy a balszerencse forrása vagyok.
Baljós csillag alatt születtem.
A családom ezt követően száműzött a Li-palotából.
Ennyi éven át egyszer sem találkozhattam az édesanyámmal.
Annyira hiányzik!
Weiyoung, szívedet-lelkedet kiöntötted nekem.
Nem szeretnélek megtéveszteni.
Valójában...
Én Hexi hercegének lánya vagyok. Az apámat lázadással vádolták meg.
Én a néhai, dicsőséges Liang hercegnője vagyok.
Changle, tudod, miért kedvelem a peóniát?
A peónia elegáns és fényűző virág.
A virágok királyának is tartják.
Bízok benne, hogy te is olyan lehetsz majd, akár ez a virág itt. A legjobbak közt is a legjobb.
Az édesapám a jelenlegi miniszterelnök.
Az édesanyám pedig a legbefolyásosabb klán, a Chiyun-család legidősebb lánya.
Amióta csak megszülettem,
nem hétköznapi élet rendeltetett nekem.
Kérlek, légy nyugodt, édesanyám!
Nem fogok csalódást okozni neked.
Nyakunkon a nagymama születésnapja.
Hallottam, hogy már el is küldött valakit,
hogy elhozassa ide annak a lábmosó cselédnek a lányát.
Azt mondta, így újra együtt lesz a család.
Édesanyám, az az átkozott lány a második hónapban született.
Hogy engedhetnénk, hogy betegye a lábát a Li-palotába, amikor csak kedve tartja?
Az a lány a balszerencse forrása.
Semmiképpen nem fogom hagyni, hogy felforgassa az életünket!
Weiyoung kisasszony?
Ön pedig...?
A Li-palotából küldtek, hogy hazakísérjem Weiyoung kisasszonyt.
Az édesanyám látni szeretne engem?
Nem az édesanyja.
A halál istene!
Miért?
Nem is ismerem magát!
Miért akar megölni?
Mielőtt meghalna, szeretném, ha tisztán látná a dolgokat.
Nem más kívánja a halálát,
mint a törvényes anyja, Chiyun Rou úrnő.
Amióta megszületettem, tilos belépnem a palotába!
Ennyivel nem elégedett meg?
Miért akarná a halálomat?
Én csak a parancsát teljesítem.
Ne engem okoljon, ha emiatt a pokolra kerül!
Segítség!
Weiyoung, ebédidő!
Weiyoung!
Segítség!
Úrnőm megparancsolta, hogy a kisasszony halála bizonyítékaként vigyem magammal az egyik testrészét.
Vágjam esetleg le a kezét?
Vagy a fejét?
Weiyoung!
- Xin'er...! - Weiyoung!
Elviszlek egy orvoshoz!
Nem hittem volna, hogy rám támadnak majd.
Felismertem ezt az embert.
Li Minfenget szolgálta.
Miért akart megölni téged?
Az apám törvényes hitvese akar holtan látni engem!
Ő a Li-család úrnője.
Li Minfeng anyja.
A Li-család úrnője Li Minfeng anyja?
Li Minfeng a te...?
Ő az én féltestvérem. Közös az édesapánk.
A családod tulajdonképpen az én ellenségem?
Elpusztították Liang birodalmát, és végeztek a családommal...
Ők nem a családom!
Számomra is ellenségek!
Weiyoung!
Weiyoung, térj magadhoz!
Életben... kell maradnod... és vigyázz magadra...!
Állj bosszút...!
Weiyoung!
Weiyoung.
Nem tettél semmi rosszat, mégis végeztek veled.
Meg fogom találni a módját, hogy bosszút álljak érted!
Asszonyom, a Liu-család háza itt áll előttünk.
Ott él a második kisasszony.
Baizhi és Zhiyan, majd segítsetek megmosakodni a kisasszonynak!
A nagymamája szeretné otthon látni őt a születésnapja alkalmából.
Tisztességesen kell festenie előtte!
Különben úrnőnk minket hibáztat majd!
- Igenis! - Igenis!
A Li-család tényleg őket küldte, hogy hazavigye Weiyoungot?
Ígérd meg, hogy bármilyen akadállyal is találod szembe magad, életben fogsz maradni!
Fenség! Kérem, maradjon életben!
Életben... kell maradnod...
Weiyoung, a te nevedet viselve fogok tovább élni.
Jaj, hol lehet ez a lány?
Nekem végem...!
Végre megjöttél!
Hol van Weiyoung?
Meghalt...
Hogyan? Miket beszélsz?
Rőzsét gyűjtött a hegyekben.
Valaki megölte őt...
Hogyan... hogyan ölhették meg ok nélkül?
Ez iszonyú...! Nekünk befellegzett!
A Li-család küldöttei odakint várnak! Érte jöttek!
Mihez fogok most kezdeni?
Az egész családomat kivégzik, ha nem adom át nekik Weiyoungot!
Majd én megyek el helyette!
Te?
Menjetek és kérdezzétek meg Liu asszonyt, hol lehet a kisasszony!
Igenis!
Asszonyom, sajnálom, hogy megvárattam!
Második... második kisasszony!
Kérem, jöjjön elő!
Nagyon örvendek, asszonyom.
A nevem Li Weiyoung.
Üdvözöljük, kisasszony!
Arra a megállapításra jutottam,
hogy Changle és Weiyoung kisasszony sorsában változás várható.
Valóban?
Mindkét kisasszony sorsa egy főnixmadáréhoz hasonlítható.
~ a császárnék egyik szimbóluma ~
De a legvégén csak egyikük maradhat.
A két főnix közül az egyik biztosan szárnyát szegi e viszálykodásban.
Félek, hogy Changle kisasszonynak nem lesz könnyű dolga az életben.
Mester, szerintem ön feleslegesen aggódik.
Ennek a Li Weiyoungnak nem lesz többé alkalma akadályt gördíteni Changle elé.
Valóban?
Úrnőm!
Mi a baj? Beszélj hamar!
Li nagyasszony már elküldte a szolgálólányait Weiyoungért!
Micsoda? A gyilkosunk elbukott?
Li Weiyoung...!
Egy ilyen kulcsfontosságú helyzetben nem engedhetem,
hogy egy lábmosó cseléd lánya akadályozza Changle boldogságát!
Kisasszony, itt megszállunk éjszakára.
Menjünk!
Uram, a legjobb szobát foglaltam le önnek.
Csupán kicsit rozzant ez a fogadó...
Az otthonunkhoz semmi sem fogható. De ne legyünk válogatósak!
Itt megszállunk éjszakára.
- Holnap útnak indulunk Ping városába. - Rendben.
Merre lesz a szobánk?
Arra.
A lányok sokat változnak, mire felnőnek.
Úrnőm még szebb, mint valaha!
A második kisasszony nem sokat nőtt az elmúlt években.
Tanúsítottam, hogy te vagy Weiyoung.
A Li-család nem fog gyanakodni rád.
Kisasszony, a családom élete most a te kezedben van!
- Adja ide a jáde függőt! - A jáde függőt?
A második kisasszony azt nekem adta!
Weiyoung azt az anyjától kapta.
Szükségem lehet rá, hogy bebizonyítsam nekik, ki vagyok.
Ha nem adja vissza nekem,
nem garantálhatom a családja biztonságát!
Jól van! Tessék!
Kisasszony!
Milyen messzire vagyunk Ping városától?
Kisasszony, a főváros még két napi járásra van innen.
Két nap?
Li Minfeng... Chiyun Rou...
Az egyikőtök árvát csinált belőlem,
a másik miatt Weiyoungnak meg kellett halnia a sűrű erdőben.
Nem számíthattatok rá, hogy Weiyoungként tovább élek majd.
Ott fogok állni előttetek!
- Te vagy Baizhi. - Igen.
A nevem Baizhi.
Ő pedig Zhiyan.
A kisasszony mostantól a mi úrnőnk.
Bízzon ránk bármit nyugodtan!
Még hogy úrnő!
Engem az ilyen szabályok nem érdekelnek.
Amíg őszinték lesztek velem, megígérhetem, hogy jól bánok majd veletek.
Úrnőm igazán nagylelkű. Mindent megteszünk majd, ami csak tőlünk telik!
Későre jár az idő.
Megágyazunk önnek!
Kérem, pihenjen le hamar!
Asszonyom, minden a terveink szerint alakul.
Viszont biztos sokan meghalnak majd ebben a tűzben...
Csupán aggódok, hogy túl nagy zavart okoz ez majd...
Ugyan mi szükség aggódni emiatt?
Egy ilyen fogadóban csak szánalmas parasztok szállnának meg.
Mit számít, mi lesz velük?
Most csak az a legfontosabb,
hogy megszabadulhatok ettől a bosszantó fruskától.
Tűz van! Oltsátok el gyorsan!
Tűz van!
Mi történt?
Nézzük meg!
Oltsátok el a tüzet!
- Oltsátok el a tüzet! - Mi történt?
Most mitévők legyünk?
Nem nyílik az ajtó!
Segítség! Oltsák el a tüzet!
Segítség!
Gyorsan! Fékezzék meg a tüzet!
Hozzanak még vizet!
Tűz van!
Kinyitni!
Segítség!
- Kinyitni! Hallanak minket? - Segítség!
Nem halhatok meg itt benn...!
Nem akarok idebenn meghalni!
Mihez kezdjünk?
- Nem akarok idebenn meghalni! - Nyugodj meg!
Baizhi, vigyázz!
Baizhi, gyere ide gyorsan!
Baizhi!
Meneküljön, kisasszony!
Ha itt marad, meg fog halni!
Én csak egy hitvány cseléd vagyok!
Fabatkát sem ér az életem!
Meneküljön!
Ne mondd ezt!
Mindenképpen ki foglak szabadítani innen!
Meneküljön!
Mindenképpen meg foglak menteni!
Kisasszony...!
Mássz ki!
Kisasszony!
Gyorsan! Meneküljünk!
Gyerünk!
Kisasszony! Kisasszony!
- Kisasszony! - Meneküljetek!
Nem hagyom itt!
Nem fogom itt hagyni!
Meneküljetek, különben mind itt pusztulunk!
Nem hagyom magára!
- Kisasszony! - Menekülj!
Gyorsan! Kifelé!
- Segítség! - Segítség!
Mentsenek meg!
- Segítség! - Segítség!
- Ugorjatok le!
Most azonnal ugorjatok!
Ha nem, meg fogtok halni!
Most azonnal le kell jönnötök onnan!
Ugorjatok!
Ha tovább tétováztok, tényleg meg fogtok halni!
Ugorjatok!
- Ez egy hajszálon múlott! - Most már biztonságban vannak!
Uram, mit keres ön itt?
Ez túl veszélyes! Meneküljön innen!
Van odafenn valaki?
- Uram! - Kérem, mentse meg az úrnőnket!
A kisasszonyunk még mindig odafenn van!
Igen!
Uram!
Hatalmas a tűz!
Az ő sorsa így rendeltetett!
Sors?
Én csak az emberi akaratban hiszek.
Uram!
Kösd ki!
Tudjátok ti, ki az én gazdám?
10 vagy 20 kisasszony se ér annyit, hogy kockára tegye az életét!
Kisasszonyom, azért jöttem, hogy megmentselek!
Ne félj!
Kiviszlek innen!
Most már biztonságban vagyunk.
Tényleg te vagy az...
Ismerjük egymást?
Lehet, hogy valakivel összetévesztettelek.
- Kisasszony! - Kisasszony!
Uram, jól van?
- Kisasszony! - Uram!
- Jól van? - Az imént tudtuk meg,
hogy a tüzet jelentették a helyi hatóságoknak.
Indulnunk kellene!
Baj lenne, ha összefutnánk velük!
Csomagoljunk össze, és induljunk, mielőtt ideérnének!
Igenis!
- Kisasszony... - Úgy féltünk!
Jól vagyok... Köszönetet kellene mondanunk a megmentőinknek!
Még csak meg sem tudtam neki köszönni rendesen...
~ „Az illatos lótusz kertje” ~ (Chiyun Rou lakosztálya)
Ki volt az?
Ki tette a tönkre a terveimet?
Nem tudom.
Az az átkozott lány igencsak szerencsés...
Asszonyom, megtudtuk, hogy Weiyoung kisasszonynak a város határában nehézségei támadtak!
Li nagyasszony arra kéri, hogy küldjünk elé kíséretet!
Értettem... Most hagyj magunkra!
Igenis!
Asszonyom, kérem, nyugodjon meg!
Hiszen ő csupán egy törvénytelen gyermek.
Vidéken cseperedett fel, jó nevelés nélkül.
Ugyan mi bajt okozhatna?
Emellett az anyja alacsony rangú és immár kegyvesztett.
Ha vissza is tér a palotánkba,
akkor is úrnőm irányítása alatt kell majd élnie.
Hiszen még mindig a markában tartja őt, nem igaz?
Akkor pedig úgy végezhet vele, ahogy csak szeretne.
Hát nem könnyebb így?
Dühít, hogy arról a lábmosó cselédről kell beszélnünk!
Titokban el merte csábítani a ház urát...?
Míg élek, nem hagyom békén őt és a lányát!
Azt akarom, hogy hozzátok őt vissza a palotába!
Igenis!
Kíváncsi vagyok, mire is képes ez a Li Weiyoung...
Veszélyt jelentene a lányom jövőjére nézve...?
- Készen vagyunk, kisasszony. - Weiyoung kisasszony!
A hintónk elégett.
Csak két testőrünk maradt.
Úgy döntöttem, értesítem Li nagyasszonyt.
Szerintem hamarosan küld valakit, aki értünk jön.
Köszönöm, asszonyom.
- Weiyoung kisasszony. - Weiyoung kisasszony.
Ezt meg mire véljem?
Megmentette az életünket!
A mai naptól kezdve...
- Én, Baizhi, - Én, Zhiyan,
hűséget fogadok kisasszonyomnak!
Sújtson le ránk a szörnyű végzet, ha egyszer is hűtlenül viselkednénk!
Keljetek fel gyorsan!
Mit gondolnak majd az emberek, ha ezt meglátják?
Megjártuk együtt a poklot is.
Mostantól mind nővérek vagyunk!
De vajon miért gyulladt ki váratlanul a fogadó?
Az ajtónk is be volt reteszelve...
Valaki talán ártani akart nekünk?
Nem... Csak megpróbálják megölni Weiyoungot.
Chiyun Rou...
Kisasszony.
Későn érkeztem.
Bocsássa meg a lassúságomat!
Megérkeztünk, kisasszony.
Szálljunk ki!
- Rendben! - Igenis!
[A miniszterelnök palotája]
Köszöntelek, kisasszony.
Kisasszony!
Erre parancsolj, kérlek!
Miért kellene úrnőmnek a mellékajtón bemennie?
Ő a miniszterelnök lánya! A főkapun kellene belépnie!
Hogy merészeli egy cselédlány kétségbe vonni a ház szabályait?
Megérdemled a pofont!
Te...!
A miniszterelnök palotájában ilyen viselkedésre tanítják a cselédlányokat?
Li méltóságos úr szabja meg a ház szabályait.
Miért rajtam, egyszerű szolgálón töltöd ki a mérged?
Az anyád Li úrnő lábmosó cselédje volt.
Aki ilyen anyától származik, annak tudnia kellene, mi a szokás!
A ház szabályai szerint csak a méltóságos úr törvényes gyermekei haladhatnak át a főkapun.
Kisasszony, te csak a mellékajtón léphetsz be!
Te...
Szeretném tudni, hogy ki ön!
Én Li úrnőt szolgálom.
Li úrnő erre tanítja a cselédjeit?
Önnek továbbra is kisasszonynak kellene szólítania engem!
Mégis képes megemelni a hangját velem szemben?
Ez is a ház szabályainak egyike?
- Te...! - Nos, mi van?
Egy pofon nem volt elég?
Ugyan kit érdekel az a mellékajtó?
Felszegett fejjel lépek be rajta!
Li Weiyoung... na várj csak!
Kíváncsi vagyok, Li úrnő miként tanít majd móresre!
~ „Az ékesszólás pavilonja” ~ (Li Changle lakosztálya)
Legidősebb unokanővérem tényleg Wei birodalmának legtehetségesebbike!
A téli szilvavirág életre kel a festményeden.
Szinte érzem az illatát!
Nem csak Wei birodalmának legtehetségesebb kisasszonya,
de a legszebb is mind közül!
Ti ketten mindig tudjátok, hogyan vidítsatok fel.
Hallottam, hogy Weiyoung visszatért.
Kíváncsi vagyok, hogy is néz ki!
Egy vidéki parasztlány csupán.
Biztos haszontalan egy teremtés.
Bizonyára goromba, buta, és a nyomunkba se érhet.
Elbújhat majd mögötted!
Changxi, Weiyoung mostantól a mi nővérünk is.
Ha valaki hallaná, hogy beszélsz, mit gondolna rólad?
Igazad van.
Második unokanővérünk bizonyára most köszönti a nagymamát és édesanyánkat.
Hamarosan megtudjuk, hogy is néz ki.
Kisasszony, kérem, köszöntse Li nagyasszonyt és a többi úrnőt!
Szertartásos köszöntéssel?
Liang szokásai szerint csak nem üdvözölhetem őket.
Honnan tudhatnám, mi itt a szokás?
Kisasszony, kérem, köszöntse Li nagyasszonyt és a többi úrnőt!
Weiyoung köszönti Li nagyasszonyt.
Ugyan már?
Miért hajlongsz ennyire?
A vidéki parasztlányok talán így köszöntenek másokat?
Noha sohasem találkoztam még Li nagyasszonnyal,
számomra olyan ő, mint Buddha.
Egy nagyon kedves, idős hölgy.
Mindig is szerettem és tiszteltem őt.
Lehet, hogy nem részesültem a legjobb neveltetésben,
de a nagyrabecsülésem a szívem mélyéről jön.
Bízok benne, hogy Li nagyasszony nem bánja majd.
Fiatalon sok megpróbáltatáson kellett keresztülmenned.
Nem volt könnyű dolgod.
Kelj fel hamar!
Minden rendben, most már ez az otthonod.
Li nagyasszony, milyen csinos a mi második kisasszonyunk!
A sötétben minden gyöngy ragyog.
Asszonyom unokája teljesen más, mint a többi gyermek!
Nézze csak, milyen bájos!
Changle szépsége egyáltalán nem múlja felül az övét.
Nincs igazam, sógornőm?
Bizonyos szempontból nézve a második kisasszony valóban hasonlít Li nagyasszonyra...
Hadd gratuláljak, drága sógornőm!
Most már van még egy gyönyörű lányod!
Weiyoung.
Ő itt a második nénikéd, Wen úrnő.
Ügyesen forgatja a szót.
Ha úgy van kedve, képes egy madarat is leimádkozni a fáról!
Ugyan mi haszna egy ilyen képességnek?
Sokkal hasznosabb, ha az embernek olyan finom a gondolkodásmódja, mint neki.
Most rólam beszélsz?
Weiyoung, ő itt a harmadik nénikéd, Zhou úrnő.
Ő pedig az édesanyád.
Valóban szép gyermek...
Gyere ide, hadd nézzelek meg!
Végre megismerhetem a vér szerinti anyámat!
Annyira, de annyira hiányzott nekem!
Weiyoung, ő Li úrnő, a törvényes édesanyád.
A vér szerinti anyád a hetedik ágyas. Ő nincs most jelen.
Hogy téveszthetted össze Li úrnőt egy lábmosó cseléddel?
Ő volna Chiyun Rou?
Hol találom a vér szerinti anyámat?
Miért nem láthatom őt?
Szeretnék találkozni vele!
Miért nem tudsz viselkedni?
Nem feledkezhetsz meg róla, hogy te a miniszterelnök lánya vagy!
Azért nem tudok viselkedni, mert sosem tanítottak meg az illemre!
Egyszerűen csak nem értem, asszonyom!
Vagyis... édesanyám...
Miért nem láthatom a vér szerinti anyámat?
Miféle szabály ez?
Jól van, Weiyoung.
Számtalan alkalmad lesz még találkozni vele.
Miért vagy ilyen izgatott?
Értem, nagymama...
Weiyoung épphogy megérkezett.
Még nem illeszkedett be közénk.
Kérlek, ne bosszankodj miatta különösebben!
Li nagyasszonynak igaza van.
Mivel a kisasszony hazatért,
szükséges lenne megtanulnia a ház rendjét.
Majd én megfelelően kitanítom.
Mivel ő a második kisasszony,
ez a két cselédlány nem tűnik különösebben alkalmasnak erre a feladatra.
Huamei!
Igen, úrnőm?
Mostantól hűen szolgálod majd a kisasszonyt!
Gondoskodj róla jól!
Természetesen!
Az unokám hosszú utat tett meg.
Bizonyára elfáradt.
Kísérjétek a második kisasszonyt a lakosztályába, hogy lepihenhessen!
Erre parancsoljon, kisasszony!
Alaposan utánanéztél?
Közeleg Li nagyasszony születésnapja.
Hogy mernék nem odafigyelni erre?
Már megvizsgáltam az ajándékokat, melyeket a többi kisasszony készít.
A legtöbb közülük nem túl egyedi.
Mindössze Changru kisasszony volt az,
aki a hosszú élet jókívánságait hímezte az ajándékba. Kimagaslóak a képességei.
Az ajándéknak pozitív a jelentése.
Li nagyasszony mindig is kedvelte az ilyesmit.
Tanxiang...
Mondd csak... ha végignézel Ping városán,
zenében, festésben, sakkban, az írás művészetében, hímzésben vagy más kézügyességben...
... ki merészelné azt állítani, hogy jobb nálam?
Úrnőm olyan, akár a telihold.
Nem számít, hány csillag ragyog körülötte,
a hold fényénél egyik sem tud fényesebben tündökölni.
Li Changru azon fáradozik, hogy az ünnepségen kitűnjön mindenki közül.
Túlságosan nagyra tartja magát.
Tanxiang, úgy vélem, nincs is szükséged több utasításra.
Értettem.
Changru!
Hiszen már megmondtam neked,
hogy egészen vidékről érkezett.
Changle!
Édesanyád mondta már?
Amikor Weiyoung köszöntötte a nagymamát, alázatosan térdre borult előtte!
Nem más, csupán egy műveletlen parasztlány!
Édesanyádról is azt hitte, hogy ő a vér szerinti anyja!
Az anyjának nevezte, mintha közel állnának egymáshoz!
Nem is tudta, hogy az anyja csupán egy lábmosó cseléd volt!
Changxi, nem szabad így beszélned róla!
Nem én találtam ki!
Ez az igazság!
Weiyoung nem ebben a palotában nevelkedett, ezért fiatalon hiányozhatott neki az édesanyja.
Megértőnek kellene lenned vele!
Emellett nem helytelen, ha anyjának nevezi az édesanyámat.
Hiszen épphogy visszatért a birtokra.
Sok szabályunk van, melyeket még nem ismer.
Hiszem, hogy némi tanítás után már sokkal ügyesebb lesz.
Changle, még nem is találkoztál Weiyounggal.
Miért állsz máris az ő pártjára?
Azért, mert Changle kedves és figyelmes!
Mindig úgy ügyel mások érzéseire.
Most már egy család vagyunk.
Mind nővérek vagyunk.
Segítenünk kellene egymást!
Weiyoung, hát végre hazaértél!
Végre itthon vagy!
Hogy merészeli?
Elhagyta a Déli lakosztályt a méltóságos úr engedélye nélkül?
- Hall engem valaki? - Asszonyom, kérem!
Kérem, hadd nézzem meg még egyszer a második kisasszonyt! Könyörgök!
Nem! Kiosont engedély nélkül!
Jelenteni fogom önt Li asszonynak!
Ne is reménykedjen abban, hogy elhagyhatja a Déli lakosztályt!
- Vigyék innen! - Weiyoung!
- Vigyék el! - Weiyoung!
- Vigyék el!
Weiyoung...
Itt kellene élned...
Eljöttem ide helyetted.
Li Minfeng, na várj csak!
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com